Samara

Samara () ir pilsēta Krievijas Federācijas Eiropas daļā Volgas kreisajā krastā pie Samaras upes ietekas. Samaras apgabala administratīvais centrs un lielākā pilsēta. Pēc 2013. gada provioriskajiem datiem pilsētā dzīvo ap 1,172 miljoniem iedzīvotāju un tā ir sestā lielāka Krievijas pilsēta pēc iedzīvotāju skaita.

Samara ir viens no nozīmīgākajiem un lielākajiem Krievijas Federācijas rūpniecības un ekonomikas centriem. Samara ir pazīstama kā vieta, kur ražo kosmonautikas aprīkojumu, satelītus un lidmašīnas. 2007. gadā pilsēta uzņēma Eiropas Savienības-Krievijas samitu.

 Vēsture 
Pirmo reizi minēta 1361. gadā kā Zelta Ordas apmetne Volgas krastā (Samar), kas līdz 1552. gadam ietilpa Kazaņas hanistes teritorijā. 1586. gadā šeit uzbūvēja Krievijas caristes robežcietoksni (Самарский городок) uz Nogaju ordas robežas militāro un muitas funkciju veikšanai. 
1670. gadā Samaru ieņēma Stepana Razina kazaku karaspēks, bet 1773. gadā tā bija pirmā pilsēta, kas pārgāja Jemeļjana Pugačova pusē.

1850. gadā tā kļuva par Krievijas Impērijas Samaras guberņas galvaspilsētu un lielu labības tirdzniecības centru.
1935. gadā pilsētu pārdēvēja padomju saimnieciskā darbinieka Valeriana Kuibiševa vārdā par Kuibiševu.

Otrā pasaules kara laikā, kad notika kauja par Maskavu, Kuibiševa kļuva par PSRS rezerves galvaspilsētu, 1942. gadā šeit tika uzbūvēts Staļina bunkurs un pārvietotas daudzas valsts iestādes. Kara laikā attīstījās militārā rūpniecība (kaujas lidmašīnu IL-2 ražošana).

1990. gadā pilsēta atguva Samaras nosaukumu.

 Iedzīvotāji 

Iedzīvotāju skaits

Pēc 2008. gada janvāra datiem Samarā dzīvo 1 158 000 iedzīvotāju. Aglomerācijā dzīvo 2,3 miljoni cilvēku (3. vieta Krievijā pēc Maskavas un Sanktpēterburgas).

+ Samaras iedzīvotāju skaita izmaiņas (tūkstošos cilvēku)Gads189719231926193919561959196219671970197319761979Skaits91,7147,41723907608068819921045111711621216,2Gads198219861989199219961998200020012003200520062007Skaits124312671254,41239,21208,31160,31156,11143,61157,91133,41143,31139,1Gads2008Skaits1158,1

Nacionālais sastāvs

+Samaras iedzīvotāju nacionālais sastāvs pēc 2002. gada tautas skaitīšanas datiem Tautība Iedz. skaits Procentos no pilsētas iedzīvotāju skaita  (%) Krievi 1 036 857 88,1 Tatāri 40 327 3,4 Ukraiņi 19 178 1,8 Mordovieši 17 861 1,5 Čuvaši 15 252 1,3 Armēņi 7 140 0,4 Ebreji 5 231 0,4 Baltkrievi 4 835 0,4 Azerbaidžāņi 4 468 0,4 Baškīri 1 849 0,2 Kazahi 1 731 0,1 Uzbeki 1 618 0,1 Vācieši 1 506 0,1 Gruzīni 1 459 0,1 Čigāni 1 296 0,1 Tadžiki 1 234 0,1 Marieši 712 0,1 Moldāvi 665 0,1 Čečeni 456 0,0 Kirgīzi 391 0,0 Citas tautības un cilvēki, kuri nenorādīja tautību 12 362 1,1

 Cilvēki 
Samarā dzimuši:

 Mihails Fradkovs (Михаил Ефимович Фрадков, 1950 -) — politiķis
 Dmitrijs Ustinovs (Дмитрий Фёдорович Устинов, 1908 — 1984) — politiķis

 Atsauces 

 Ārējās saites 

 https://web.archive.org/web/20060625074110/http://www.pausenberger.com/samara.html - Samara fotogrāfijās
 https://web.archive.org/web/20100929090446/http://my.samara.ru/~samara/cityfotos/ - Samara fotogrāfijās